**Všeobecne záväzné nariadenie obce Vrakúň č. 1/2022,**

**ktorým sa vyhlasujú záväzné časti ÚPN obce Vrakúň – Zmeny a doplnky č. 8.**

Obecné zastupiteľstvo Vrakúň podľa § 6 ods. 1 a § 7 ods. 4 zákona č. 369/1990 Zb. o obecnom zriadení v znení neskorších predpisov, v súlade s ustanovením § 27 ods. 3 zákona č. 50/1976 Zb. v znení neskorších predpisov vydáva toto všeobecne záväzné nariadenie, ktorým sa vyhlasujú záväzné časti Územného plánu obce Vrakúň – Zmeny a doplnky č. 8

**§ 1**

Vyhlasuje sa záväzná časť „Územného plánu obce Vrakúň – Zmeny a doplnky č. 8“:

1. Základné zásady usporiadania územia a limity jeho využívania určené v záväzných regulatívoch funkčného a priestorového usporiadania územia uvedené v Prílohe č. 1 (B. Záväzná textová časť) nariadenia v nasledovnom rozsahu:

* Zásady a regulatívy priestorového usporiadania
* Zásady a regulatívy funkčného využívania územia
* Zásady a regulatívy umiestnenia verejného občianskeho vybavenia
* Zásady a regulatívy umiestnenia verejného dopravného vybavenia
* Zásady a regulatívy umiestnenia verejného technického vybavenia
* Zásady a regulatívy zachovania kultúrnohistorických hodnôt, ochrany prírody a krajiny so zreteľom na udržanie ekologickej stability
* Zásady a regulatívy starostlivosti o životné prostredie
* Vymedzenie zastavaného územia obce
* Vymedzenie ochranných pásiem a chránených území podľa osobitných predpisov
* Vymedzenie plôch na verejnoprospešné stavby, na vykonanie delenia a sceľovania pozemkov, na asanáciu a chránené časti krajiny
* Vymedzenie častí územia, ktoré je potrebné riešiť v dokumentácii nižšieho stupňa

1. Záväzné regulatívy funkčného a priestorového usporiadania územia a limity jeho využitia, plochy pre verejnoprospešné stavby sú vymedzené v samostatných výkresoch č. 8: Schéma záväzných častí I. a č. 9: Schéma záväzných častí II. a sú neoddeliteľnou Prílohou č.2 a 3 tohto VZN.

**§ 2**

Správne konania začaté pred účinnosťou tohto VZN budú ukončené podľa platného Územného plánu obce Vrakúň v znení zmien a doplnkov č. 1–7.

**§ 3**

Dokumentácia schváleného „Územného plánu obce Vrakúň – Zmeny a doplnky č. 8“ je uložená a možno do nej nahliadnuť na Obecnom úrade vo Vrakúni, na stavebnom úrade a na Okresnom úrade Trnava, odbore výstavby a bytovej politiky.

**§ 4**

Toto Všeobecne záväzné nariadenie obce Vrakúň schválilo Obecné zastupiteľstvo vo Vrakúni na zasadnutí dňa 15.12.2022 uznesením č. 46/2022 a nadobúda účinnosť na tridsiaty deň odo dňa zverejnenia.

PaedDr. Štefan Fazekas

starosta obce

Vyvesené dňa: 16.12.2022

Zvesené dňa: 16.01.2023